משפחת ואן אריק

משמאל לימין: קרי, פריץ, קווין, כריס (מלפנים), מייק ודייוויד. קווין הוא היחיד מביניהם שנותר בחיים{{תמונה להחלפה}}
עטיפת ה [[DVD סיפור ואן-אריק]]
משפחת ואן אריק (באנגלית: Von Erich), או בשמה המקורי אדקיסון, היא משפחה של מתאבקים מקצוענים שהתחרו בעבר ב-WWE וב-WCCW. המשפחה התגוררה בטקסס, ארצות הברית ובראש המשפחה עמד ג'ק בארטון (פריץ ואן אריק). למשפחה בת חמשת הילדים, היה אח נוסף, ג'קי, הבכור, שהתחשמל ונפטר בגיל שבע. בשנות ה-80 הייתה המשפחה מאוד מפורסמת בישראל, בזכות תוכנית היאבקות ששודרה בערוץ המזרח התיכון מדי שבוע. בשנת 1985 הגיעה המשפחה לסיבוב הופעות בארץ.

==פריץ ואן אריק==

ג'ק בארטון אדקיסון או בשמו המקצועני פריץ ואן אריק (16 באוגוסט 1929 - 10 בספטמבר 1997) היה שחקן פוטבול, כדורגל ומתאבק שהתחרה ב-WCCW וראש משפחת ואן אריק. מת ממחלת הסרטן.

פריץ הוא אביהם של ג'קי, קווין, דייוויד, קרי, מייק וכריס ואן אריק.

===תארים===
* מקום 207 בדירוג 500 המתאבקים הטובים בכל הזמנים על פי המגזין PWI.
אלוף עולם במשקל כבד ב-AWA
אלוף עולם במשקל כבד - Omaha version,
אלוף יחידים וזוגות מספר רב של פעמים - NAW big time in Texas.

==ואלדו ואן אריק==
ולטר סייבר או בשמו המקצועני ואלדו ואן אריק (נולד ב-2 באוקטובר 1933) הוא מתאבק מקצועני שהתחרה ב-WWF.

ואלדו הוא "אחיו" של פריץ ואן אריק ואביו של לאנס ואן אריק בסטוריליין בלבד, במציאות אין קרבה משפחתית בין השלושה.

===פרופיל===
*גובה: 1.89 מטר
*מגורים: טורונטו
*מאמן: רד גארנר
*תחילת קריירה: 1950

===תארים===
WWF
* פעם אחת אלוף ארצות הברית לזוגות
WCW
* פעם אחת אלוף טקסס במשקל כבד
* פעם אחת אלוף הזוגות
* פעם אחת אלוף אוסטרליה
* פעם אחת אלוף צפון ארצות הברית
NWF
* פעמיים אלוף המשקל הכבד
* פעם אחת אלוף צפון ארצות הברית

==קווין ואן אריק==
קווין ואן אריק. היחיד מבין האחים ואן אריק שהאריך ימים
קווין רוס אדקיסון (Kevin Ross Adkisson) או בשמו המקצועני קווין ואן אריק (נולד ב-15 במאי 1957) הוא מתאבק מקצועני שהתחרה ב-WCCW.

קווין הוא בנו של פריץ ואן אריק ואחיהם של דייוויד, קרי, מייק וכריס ואן אריק.

בשנת 2009, ארגון ה-WWE הכניס את משפחת ואן אריק להיכל התהילה של ה-WWE, כך שקווין קיבל את הפרס בשם משפחתו.

קווין פרש מעולם ההיאבקות ב-2017. הקרב האחרון שלו התרחש ב-9 ביולי 2017, בהיכל קבוצת שלמה אשר בתל אביב.

===פרופיל===
*גובה: 1.91 מטר
*מגורים: דנטון שבטקסס
*מאמן: פריץ ואן אריק
*תחילת קריירה: 1976
*סיום קריירה: 1995

===תארים===
* מקום 85 בדירוג 500 המתאבקים הטובים בכל הזמנים על פי המגזין PWI

==דייוויד ואן אריק==
דייוויד ואן אריק{{תמונה להחלפה}}
דייוויד אלן אדקיסון או בשמו המקצועני דייוויד ואן אריק (22 ביולי 1958 - 10 בפברואר 1984) הוא מתאבק מקצועני שהתחרה ב-WCCW.

דייוויד הוא בנו של פריץ ואן אריק ואחיהם של קווין, קרי, מייק וכריס ואן אריק.

דייוויד נישא לראשונה בשנת 1978 לקנדי ל. מקלאוד והתגרש לאחר כשנה, אחרי שבת שנולדה לזוג נפטרה בינקותה. הוא נישא בשנית בשנת 1982 לפטרישה. מת במהלך סיבוב הופעות בטוקיו, יפן, ככל הנראה מצריכת מנת יתר של סמים.

===פרופיל===
*גובה: 2.01 מטרים
*מגורים: דנטון שבטקסס
*מאמן: פריץ ואן אריק
*תחילת קריירה: 1976
*סיום קריירה: 1984

===תארים===
* מקום 58 בדירוג 500 המתאבקים הטובים בכל הזמנים על פי המגזין PWI

==קרי ואן אריק==

קרי ג'ין אדקיסון או בשמו המקצועני קרי ואן אריק (3 בפברואר 1960 - 18 בפברואר 1993) הוא מתאבק מקצועני שהתחרה ב-WCCW.

קרי הוא בנו של פריץ ואן אריק ואחיהם של קווין, דייוויד, מייק וכריס ואן אריק.

קרי התחתן ב-18 ביוני 1983 עם קאת'י ונולדו להם שתי בנות. בתו השנייה, לייסי, היא מתאבקת מקצועית. הזוג התגרש ב-22 באפריל 1992. ב-4 ביוני 1986 היה מעורב בתאונת אופנוע שגרמה לקטיעת רגלו הימנית וכמעט גרמה למותו. קטיעת הרגל נשמרה בסוד וקרי המשיך להתאבק כשעליו פרוטזה. הסוד היה כמוס כל-כך עד שלעיתים, כשסבבו אותו אנשים אחרים, הוא נכנס להתקלח כשהוא נועל את מגפיו.

קרי סבל מבעיית סמים ופעמיים נעצר בשל כך. לאחר המעצר הראשון נגזר עליו מאסר על תנאי, והוא היה צפוי למאסר ממושך אחרי המעצר השני, לאחר שהפר את תנאי שחרורו. לאחר מעצר זה התאבד בירייה בליבו כשהיה בחווה של אביו בטקסס.

===פרופיל===
*גובה: 1.88 מטר
*מגורים: טקסס
*מאמן: פריץ ואן אריק
*תרגיל אישי: iron claw
*תחילת קריירה: 1979

===תארים===
NWA
* פעם אחת אלוף מיזורי במשקל כבד
* שלוש פעמים אלוף טקסס בזוגות
* פעם אחת אלוף העולם במשקל כבד
USWF
* פעם אחת האלוף במשקל כבד
WWF
* פעם אחת האלוף הבין-יבשתי
WCCW
* חמש פעמים אלוף ארצות הברית במשקל כבד
* שש פעמים אלוף הזוגות
* ארבע פעמים אלוף המשקל הכבד
* שמונה פעמים אלוף השלישיות
* ארבע פעמים אלוף הזוגות
* שלוש פעמים אלוף טקסס במשקל כבד
* שלוש פעמים אלוף טקסס בזוגות
PWI
* המתאבק הפופולרי של השנה ב-1984
* הקרב של השנה ב-1984
* מקום 24 בדירוג 500 המתאבקים הטובים בכל הזמנים
* מקום 23 בדירוג 100 זוגות המתאבקים הטובים בכל הזמנים

==מייק ואן אריק==

מייקל ברנט אדקיסון (Michael Brett Adkisson) או בשמו המקצועני מייק ואן אריק (2 במרץ 1964 - 12 באפריל 1987) הוא מתאבק מקצועני שהתחרה ב-WCCW.

מייק הוא בנו של פריץ ואן אריק ואחיהם של קווין, דייוויד, קרי וכריס ואן אריק.

מייק סבל מפציעה בכתפו שנגרמה במהלך סיבוב הופעות בישראל. לאחר שלא היה מסוגל לשוב להתאבק כתוצאה מהפציעה התאבד בנטילת מנת יתר של תרופות הרגעה.

===תארים===
WCCW
* פעם אחת אלוף ארצות הברית במשקל כבד
* פעם אחת אלוף המזרח במשקל כבד
* ארבע פעמים אלוף השלישיות
PWI
* רוקי השנה ב-1984
* המתאבק ההשראתי של השנה ב-1985
* מקום 288 בדירוג 500 המתאבקים הטובים בכל הזמנים

==לאנס ואן אריק==
ויליאם קווין וון (William Kevin Vaughan) או בשמו המקצועני לאנס ואן אריק (1966) הוא מתאבק מקצועני שהתחרה ב-WCCW.

לאנס הוא "בנו" של ואלדו ואן אריק ו"אחיינו" של פריץ ואן אריק בסטוריליין בלבד.

===פרופיל===
*מגורים: דאלאס שבטקסס
*תחילת קריירה: 1984

===תארים===
WCCW
* פעם אחת אלוף הזוגות
* פעם אחת אלוף הטלוויזיה
* פעם אחת אלוף השלישיות
PNW
* פעם אחת אלוף המשקל הכבד
* פעם אחת אלוף הזוגות
PWI
* מקום 317 בדירוג 500 המתאבקים הטובים בכל הזמנים

==כריס ואן אריק==
כריס בארטון אדקיסון (Chris Barton Adkisson) או בשמו המקצועני כריס ואן אריק (30 בספטמבר 1969 - 12 בספטמבר 1991) היה מתאבק מקצועני שהתחרה ב-WCCW.

כריס הוא בנו של פריץ ואן אריק ואחיהם של קווין, דייוויד, קרי ומייק ואן אריק. כריס סבל מאסתמה והיה קטן ממדים בשביל היאבקות. כריס היה מדוכא מאבדנו של אחיו, מייק, ומשלא הצליח כמתאבק מקצועני התאבד בירייה וסיים את חייו בגיל 21.

===פרופיל===
*גובה: 1.65 מטר
*מגורים: דנטון שבטקסס
*מאמן: פריץ ואן אריק

==מרשל ורוס ואן אריק==
מרשל ורוס הם בניו של קווין ואן אריק. השניים החלו את הקריירה שלהם כצמד בשנת 2012, וב-2017 השתתפו עם אביהם בטורניר הפרישה שלו בתל אביב. נכון לשנת 2024 השניים מתאבקים כצמד במסגרת Major League Wrestling האמריקאית.

== מדיות אחרות ==
הסרט המתאבקים משנת 2023 בכיכובו של השחקן זאק אפרון מבוסס על סיפורה של משפחת ואן אריק.

==קישורים חיצוניים==

* 

* [http://ipwa.co.il/wweinisrael.html על הואן אריקים בישראל], באתר ההיאבקות הישראלית 
* [http://ipwa.co.il/vonerichinterview.html ריאיון עם קווין ואן אריק], 2005, באתר ההיאבקות הישראלית
* 
* 
* 
* 
* 
* 
* 
* 
* 

==הערות שוליים==

קטגוריה:מתאבקים מקצוענים אמריקאים
קטגוריה:היכל התהילה של ה-WWE
קטגוריה:מתאבקי ה-WWE